Hun er utdannet i psykologi ved Universitetet i Teheran og tok mastergrad i kognitiv nevrovitenskap ved Universitetet i Oslo i 2013. Deretter var hun stipendiat ved Avdeling for kognitiv og klinisk nevrovitenskap ved Psykologisk institutt ved UiO og tok doktorgraden i psykologi ved UiO med avhandlingen . Ved UiO var hun knyttet til forskningsprosjektet «Det biologiske grunnlaget for schizofreni», ledet av Thomas Espeseth, og var medlem av forskergruppen «Nevrokognisjon og psykose» ved SFF-senteret Norsk senter for forskning på mentale lidelser (NORMENT) ved UiO/Oslo universitetssykehus. Hun har undervist i kognitiv nevropsykologi ved UiO. Hun ble seniorforsker ved Nasjonalt kunnskapssenter om vold og traumatisk stress (NKVTS) i 2021, og arbeider blant annet med et forskningsprosjekt om traumefokusert kognitiv adferdsterapi.